Eiropas individuālais šaha čempionāts

Eiropas individuālais šaha čempionāts ir šaha Eiropas šaha savienības () organizētas Eiropas labāko šahistu sacensības, kas notiek katru gadu kopš 2000. gada.

Eiropas 1942. gada šaha čempionāts 
Pirmais šaha turnīrs ar nosaukumu Eiropas čempionāts () notika Minhenē no 14. līdz 26. septembrim. To Otrā pasaules kara laikā organizēja Lielvācijas šaha savienība ar Ērhartu Postu priekšgalā. Neskatoties uz spēcīgo dalībnieku sastāvu (uzvarēja toreizējais Pasaules čempions šahā Aleksandrs Aļehins, otrais bija igauņu lielmeistars Pauls Keress, bet 3.-5. vietu dalīja Jefims Bogoļubovs, Jans Foltiss un Kurts Rihters), turnīru nevarēja uzskatīt par pilvērtīgu Eiropas šaha čempionātu, jo tajā nepiedalījās ne pretējās karojošās puses pārstāvji no Padomju Savienības, Lielbritānijas, kā arī ebreju šahisti, kuriem bija liegta piedalīšanās nacistu rasu politikas dēļ. Turnīrs drīzāk kļuva par Trešā reiha politiskās propagandas pasākumu un mūsdienās netiek uzskatīts par oficiālu Eiropas šaha čempionātu.

Turnīru izcīņas sistēma 
Eiropas individuālais šaha čempionāts sastāv no diviem atsevišķiem turnīriem vīriešiem un sievietēm. Abi turnīri notiek pēc Šveices sistēmas, izņemot pirmo turnīru sievietēm, kas 2000. gadā notika pēc izslēgšanas sistēmas. Kārtu skaits abos turnīros dažādos gados ir svārstījies no 11 līdz 13. Vīriešu turnīram ir atklāta turnīra statuss, un tajā var piedalīties arī sievietes. 2001. gadā Judīte Polgāra tikai pārspēlēs par 3. vietu piekāpās Zurabam Azmaiparašvili, bet 2011. gadā viņa izcīnīja bronzas medaļu vīriešu konkurencē.

Abiem turnīriem ir arī atlases raksturs. Vīriešu turnīrā labākie Eiropas šahisti kvalificējās uz Pasaules kausa izcīņu šahā pēc izslēgšanas sistēmas, bet sieviešu turnīrā labākās Eiropas šahistes kvalificējās uz Pasaules čempionātu šahā sievietēm pēc izslēgšanas sistēmas. Atlases vietu skaits ir mainīgs, un tas tiek noteikts pirms katra čempionāta.

Godalgoto un atlases vietu dalīšanas gadījumā tiek izmantotas papildu spēles ātrajā šahā vietu sadalījuma noskaidrošanā.

No Latvijas šahistiem labāko rezultātu Eiropas individuālajos šaha čempionātos ir sasniedzis Igors Kovaļenko, kas 2016. gadā izcīnīja sudraba medaļu. 2017. gada aprīlī Rīgā notika 18. Eiropas individuālais šaha čempionāts sievietēm.

2020. gadā Eiropas individuālie šaha čempionāti nenotika sakarā ar COVID-19 pandēmiju.

Uzvarētāji vīriešu (atklātajā) čempionātā

Uzvarētājas sieviešu čempionātā

Skatīt arī 
 Eiropas komandu šaha čempionāts
 Eiropas jauniešu šaha čempionāts

Atsauces

Ārējās saites 
  Eiropas individuālais šaha čempionāts 2000. gadā
  Eiropas individuālais šaha čempionāts vīriešiem (līdz 2014. gadam)
  Eiropas individuālais šaha čempionāts sievietēm (līdz 2014. gadam)
  Eiropas individuālais šaha čempionāts vīriešiem 2017. gadā Minskā
  Eiropas individuālais šaha čempionāts sievietēm 2017. gadā Rīgā
  Eiropas individuālais šaha čempionāts vīriešiem 2018. gadā Batumi
  Eiropas individuālais šaha čempionāts sievietēm 2018. gadā Visoke Tatri
  Eiropas individuālais šaha čempionāts vīriešiem 2019. gadā Skopjē
  Eiropas individuālais šaha čempionāts sievietēm 2019. gadā Antaljā
  Eiropas individuālais šaha čempionāts vīriešiem 2021. gadā Reikjavikā
  Eiropas individuālais šaha čempionāts sievietēm 2021. gadā Jasos
  Eiropas individuālais šaha čempionāts vīriešiem 2022. gadā Slovēnijā
  Eiropas individuālais šaha čempionāts sievietēm 2022. gadā Prāgā

Šaha turnīri
Eiropas čempionāti